

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 402-08/15-01/36

URBROJ: 2186/12-02/02-15-3

Ivanec, 12. ožujka 2015.

Na temelju članka 35. Statuta Grada Ivanca („Službeni vjesnik Varaždinske županije“ br. 21/09, 12/13 i 23/13 – pročišćeni tekst) i članka 7. st. 2. Zakona o financiranju političkih aktivnosti i izborne promidžbe („Narodne novine“ br. 24/11, 64/11, 27/13, 48/13 – pročišćeni tekst i 2/14), Gradsko vijeće Grada Ivanca na 13. sjednici održanoj 12. ožujka 2015. godine, donosi

# Odluku o raspodjeli

**sredstava za redovito financiranje političkih stranaka**

Članak 1.

Ovom se Odlukom raspoređuju sredstva za financiranje političkih stranaka zastupljenih u Gradskom vijeću Ivanec za 2015. godinu, koja su osigurana u Proračunu Grada Ivanca za 2015. godinu.

Članak 2.

Za svakog člana Gradskog vijeća utvrđuje se jednaki mjesečni iznos sredstava tako da pojedinoj političkoj stranci pripadaju sredstva razmjerno broju njezinih članova Gradskog vijeća u trenutku konstituiranja Gradskog vijeća.

Za svakog člana Gradskog vijeća Ivanec utvrđuje se iznos od 6.737,02 kuna.

Za svakoga člana predstavničkog tijela jedinice lokalne i područne samouprave podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu predstavničkog tijela jedinice lokalne samouprave, odnosno iznos od 694,12 kuna.

Članak 3.

S obzirom na broj članova u predstavničkom tijelu, Gradskom vijeću Ivanec, u trenutku konstituiranja, političkim strankama za 2015. godinu pripadaju sredstva u slijedećim iznosima:

|  |  |  |  |
| --- | --- | --- | --- |
| Naziv političke stranke | Broj vijećnika | Podzastupljeni spol | Iznos u kunama |
| Hrvatska narodna stranka – Liberalni demokrati HNS | 6 | 1 | 41.116,25 |
| Socijaldemokratska partija – SDP | 4 | 2 | 28.336,33 |
| Hrvatska demokratska zajednica – HDZ | 4 | 1 | 27.642,22 |
| Hrvatska stranka umirovljenika - HSU | 1 | 1 | 7.431,15 |
| Hrvatska seljačka stranka – HSS | 2 | 0 | 13.474,05 |
| UKUPNO | 17 | 5 | 118.000,00 |

Članak 4.

Raspoređena sredstva iz članka 3. ove Odluke doznačiti će se političkim strankama tromjesečno u jednakim iznosima iz sredstava Proračuna Grada Ivanca za 2015. godinu, pozicija 16. Tekuće donacije političkim strankama.

Članak 5.

Ova Odluka stupa na snagu danom donošenja, a objavit će se u Službenom vjesniku Varaždinske županije.

PREDSJEDNIK GRADSKOG

VIJEĆA GRADA IVANCA:

Edo Rajh, dipl.oec.